Ár 2019 , 14. mars 2019 , var haldinn fundur í úrskurðarnefnd lögmanna í húsnæði Lögmannafélags Íslands , Álftamýri 9 , Reykjavík . Fyrir var tekið mál nr. 22 / 2018 : og kveðinn upp svofelldur Úrskurðarnefnd lögmanna barst þann 6. nóvember 2018 erindi kæranda , stjórnar A , um ætluð brot kærða , B lögmanns , á 2. mgr. 23. gr. laga nr. 77 / 1998 um lögmenn og 2. gr. og 1. og 2. mgr. 40. gr. siðareglna lögmanna , sbr. einnig 27. gr. laga nr. 77 / 1998 . Kærða var veitt færi á að skila inn greinargerð vegna kvörtunarinnar með bréfi dags. 9. nóvember 2018 , þar sem meðal annars var tekið fram það mat nefndarinnar að um væri að ræða kvörtun reista á 27. gr. laga nr. 77 / 1998 , en efni þess var jafnframt ítrekað með bréfi nefndarinnar til kærða , dags. 5. desember 2018 . Athugasemdir kærða bárust nefndinni með tölvubréfi , dags. 28. janúar 2019 , og voru þær sendar kæranda til athugasemda þann sama dag . Ekki bárust frekari athugasemdir eða gögn frá málsaðilum og var málið tekið til úrskurðar á grundvelli fyrirliggjandi gagna . Málsatvik og málsástæður Ekki er ágreiningur um að kærði hafði virk lögmannsréttindi á árunum 2017 og 2018 . Í 2. mgr. 23. gr. laga nr. 77 / 1998 er kveðið á um að lögmaður skuli fyrir 1. október ár hvert senda Lögmannafélagi Íslands , á þar til gerðu eyðublaði , yfirlýsingu sem staðfest er af löggiltum endurskoðanda um að staða vörslufjárreiknings hinn 31. desember fyrra árs sé ekki lægri en staða vörslufjár samkvæmt bókhaldi lögmannsins . Þá er þar tiltekið að samtímis skuli lögmaður senda félaginu upplýsingar um verðbréf sem voru í hans vörslu 31. desember fyrra árs sem staðfestar séu af löggiltum endurskoðanda . Þá segir í 4. mgr. 23. gr. að hafi lögmaður sem ákvæði 23. gr. tekur til ekki skilað stjórn A yfirlýsingu um stöðu vörslufjárreiknings fyrir 1. október ár hvert , eða slík yfirlýsing hefur ekki reynst fullnægjandi , beri félaginu að leggja til við sýslumann að réttindi hans verði felld niður . Samkvæmt ákvæðinu ber sýslumanni að taka rökstudda afstöðu til slíkrar tillögu innan tveggja mánaða frá því að hún berst honum . Reglulega koma upp tilvik þar sem lögmenn standa A ekki skil á fjárvörsluyfirlýsingu innan þeirra tímamarka sem kveðið er á um í lögmannalögum , þrátt fyrir ítrekaðar áskoranir þar um . Jafnframt samþykkti stjórn A að komi til þess að leggja þurfi til við sýslumann niðurfellingu málflutningsréttinda lögmanns vegna vanskila á fjárvörsluyfirlýsingu , verði sjálfstæð kvörtun send úrskurðarnefnd lögmanna vegna þess hluta málsins . Þá var tiltekið að ef yfirlýsing bærist ekki fyrir 15. október 2018 yrði kvörtun vegna vanskila send úrskurðarnefnd lögmanna til meðferðar . Kærandi ítrekaði fyrri erindi sín til kærða með tölvubréfi , dags. 18. október 2018 . Var tiltekið í tölvubréfinu að kvörtun vegna vanskila yrði send til úrskurðarnefndar lögmanna til meðferðar þann 22. sama mánaðar . Kærði mun ekki hafa brugðist við tilgreindum erindum kæranda og var málinu því beint til nefndarinnar með kvörtun sem móttekin var þann 6. nóvember 2018 , svo sem áður er lýst . Upplýst hefur verið undir rekstri málsins fyrir nefndinni að kærði hafi skilað yfirlýsingu þeirri sem og þeim upplýsingum til kæranda , sem kveðið er á um í 2. mgr. 23. gr. laga nr. 77 / 1998 , um mánaðamótin nóvember og desember 2018 . Samtímis skuli lögmaður senda A upplýsingar um verðbréf sem voru í hans vörslu 31. desember fyrra árs sem staðfestar séu af löggiltum endurskoðanda . Auk þess hafi verið kynnt sú ákvörðun stjórnar kæranda að kæmi upp sú staða að lögmaður skilaði félaginu ekki fjárvörsluyfirlýsingu innan lögbundins frests , yrði kvörtun vegna slíkra vanskila send úrskurðarnefnd lögmanna til meðferðar . Vísað er til þess í kvörtun að samkvæmt 1. mgr. 43. gr. siðareglna lögmanna hafi stjórn kæranda eftirlit með því að siðareglunum sé fylgt og hafi um það samráð við dómstóla og stjórnardeildir eftir því sem ástæða sé til . Kveður kærandi að skoða þurfi 1. mgr. ákvæðisins í ljósi tilgangs félagsins eins og hann sé skilgreindur í 2. gr. samþykkta félagsins , þar sem segi m.a. að tilgangur félagsins sé að sinna lögboðnu eftirlits - og agavaldi , gæta hagsmuna lögmannastéttarinnar og stuðla að réttaröryggi . Um aðild kæranda vísar aðilinn til þess að samkvæmt 5. gr. laga nr. 77 / 1998 hafi kærandi meðal annars það hlutverk að koma fram fyrir hönd lögmanna gagnvart dómstólum og stjórnvöldum um þau málefni sem varða stétt lögmanna . Þá vísar kærandi til úrskurða úrskurðarnefndar lögmanna í málum nr. 26 / 2016 , 14 / 2017 , 28 / 2017 og 36 / 2017 þar sem fallist hafi verið á aðild stjórnar kæranda að málum vegna meintra brota félagsmanna á lögum og / eða siðareglum lögmanna . Í athugasemdum kærða til nefndarinnar var vísað til þess að yfirlýsingu um fjárvörslureikninga og verðbréfaskrá vegna ársins 2017 hefði ekki verið skilað til stjórnar kæranda á tilsettum tíma vegna samskiptaleysis við endurskoðanda þar sem kærði hefði meðal annars verið að störfum erlendis á tímabilinu . Yfirlýsingunni hafi verið skilað til stjórnar kæranda um mánaðamótin nóvember og desember 2018 . Þá er tiltekið í 4. mgr. ákvæðisins að hafi lögmaður , sem ákvæði 23. gr. laganna tekur til , ekki skilað stjórn A yfirlýsingu um stöðu vörslufjárreiknings samkvæmt 2. mgr. 23. gr. fyrir 1. október ár hvert , eða slík yfirlýsing hefur ekki reynst fullnægjandi , beri A að leggja til við sýslumann að réttindi hans verði felld niður . Í 3. mgr. 3. gr. reglna um meðferð mála fyrir úrskurðarnefnd lögmanna , þar sem fjallað er um hlutverk nefndarinnar , er eitt af hlutverkunum tilgreint svo , að fjalla um erindi sem stjórn A sendir nefndinni samkvæmt 3. mgr. 43. gr. siðareglnanna . Beinist skoðun nefndarinnar á meintum brotum jafnan að því hvort kærði hafi gerst brotlegur við kæranda . Þeir þurfa því að einhverju marki að vera beinir og einstaklingslegir umfram það sem aðrir hafa að gæta . Fyrir liggur að kvörtun í máli þessu var beint til nefndarinnar vegna ætlaðra brota kærða gegn 2. mgr. 23. gr. laga nr. 77 / 1998 og 2. gr. og 1. og 2. mgr. 40. gr. siðareglna lögmanna með því að hafa ekki skilað stjórn kæranda yfirlýsingu um fjárvörslureikninga og verðbréfaskrá vegna ársins 2017 . Samtímis skuli lögmaður senda A upplýsingar um verðbréf sem voru í hans vörslu 31. desember fyrra árs sem staðfestar eru af löggiltum endurskoðanda . Með þeirri háttsemi braut kærði í störfum sínum gegn 2. mgr. 23. gr. laga nr. 77 / 1998 . Upplýsti kærði þannig um það fyrir nefndinni að hann hefði skilað viðkomandi gögnum til kæranda um mánaðamótin nóvember og desember 2018 , eða um það bil tveimur mánuðum eftir hið lögákveðna tímamark hinn 1. október 2018 .